CELEX: 32003R2186
Language: lv
Date: 2003-12-15 00:00:00
Title: Komisijas Regula (EK) Nr. 2186/2003 (2003. gada 15. decembris), ar ko 2003./2004. tirdzniecības gadam nosaka pārskatīto neattīrītas kokvilnas ražošanas apjomu un no tā izrietošo jauno orientējošās cenas provizorisko samazinājumu

Svarīgs juridisks paziņojums

|

32003R2186

Oficiālais Vēstnesis L 327 , 16/12/2003 Lpp. 0014 - 0014

		Komisijas Regula (EK) Nr. 2186/2003(2003. gada 15. decembris),ar ko 2003./2004. tirdzniecības gadam nosaka pārskatīto neattīrītas kokvilnas ražošanas apjomu un no tā izrietošo jauno orientējošās cenas provizorisko samazinājumuEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Grieķijas Pievienošanās aktu, un jo īpaši 4. protokolu par kokvilnu [1],ņemot vērā Padomes 2001. gada 22. maija Regulu (EK) Nr. 1051/2001 par ražošanas atbalstu attiecībā uz kokvilnu [2], un jo īpaši tās 19. panta 2. punkta otro ievilkumu,tā kā:(1) 16. panta 2. punktā Komisijas 2001. gada 2. augusta Regulā (EK) Nr. 1591/2001, ar ko nosaka sīki izstrādātus noteikumus par to, kā piemērot kokvilnas atbalsta shēmu [3], paredzēts, ka pārskatītais neattīrītas kokvilnas ražošanas apjoms, kas minēts Regulas (EK) Nr. 1051/2001 14. panta 3. punkta otrajā daļā un no tā izrietošais jaunais orientējošās cenas provizoriskais samazinājums jānosaka pirms attiecīgā tirdzniecības gada 1. decembra.(2) Regulas (EK) Nr. 1051/2001 19. panta 2. punkts paredz, ka pārskatītais ražošanas apjoms jānosaka, ņemot vērā ražas novākšanas gaitu. Tādēļ šo pārskatīto apjomu vajadzētu noteikt, pamatojoties uz datiem, kas pieejami par 2003./2004. tirdzniecības gadu.(3) Regulas (EK) Nr. 1051/2001 14. panta 3. punkta otrā daļa paredz, ka no tirdzniecības gada 16. decembra avansa apmēru nosaka, pamatojoties uz pārskatīto ražošanas apjomu, kam pieskaita vismaz 7,5 %. Ņemot vērā pašus jaunākos rādītājus par 2003./2004. tirdzniecības gadu attiecībā uz apjomiem, kas nodoti uzraudzītā glabāšanā, par kuru dalībvalstis paziņojušas saskaņā ar Regulas (EK) Nr. 1591/2001 15. panta 4. punkta c) apakšpunkta i) daļu, kā drošības rezerve jāpiemēro procentuāls palielinājums par 9,5 % Grieķijai un par 7,5 % Spānijai, un 7,5 % Portugālei.(4) Jauno orientējošās cenas provizorisko samazinājumu jāaprēķina saskaņā ar Regulas (EK) Nr. 1051/2001 7. pantu, faktisko ražošanas apjomu aizstājot ar pārskatīto ražošanas apjomu, ko palielina, kā norādīts iepriekš.(5) Šajā regulā paredzētie pasākumi ir saskaņā ar Dabīgo šķiedru pārvaldības komitejas atzinumu,IR PIEŅĒMUSI ŠO REGULU.1. pants1. Neattīrītas kokvilnas ražošanas pārskatītais apjoms par 2003./2004. tirdzniecības gadu ir:—1065668 tonnas | Grieķijai, |—306787 tonnas | Spānijai, |—1108 tonnas | Portugālei. |2. Jaunais orientējošās cenas provizoriskais samazinājums 2003./2004. tirdzniecības gadam ir:—EUR 26,150/100 kg | Grieķijai, |—EUR 17,221/100 kg | Spānijai, |—EUR 0/100 kg | Portugālei. |2. pantsŠī regula stājas spēkā dienā, kad tā publicēta Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 15. decembrīKomisijas vārdā —Komisijas loceklisFranz Fischler[1] Protokolā jaunākie grozījumi izdarīti ar Padomes Regulu (EK) Nr. 1050/2001 (OV L 148, 1.6.2001., 1. lpp.).[2] OV L 148, 1.6.2001., 3. lpp.[3] OV L 210, 3.8.2001., 10. lpp. Regulā jaunākie grozījumi izdarīti ar Regulu (EK) Nr. 1486/2002 (OV L 223, 20.8.2002., 3. lpp.).--------------------------------------------------